આમ પહેલી જ મીનીટમાં તમારા રૂવાંડા ઉભા થઇ જાય, લોહીમાં ઉકાળ આવી જાય, એક જ ફ્રેમમાં પહેલવાનોની આંખમાં જોઇને દેખાઈ આવે કે ભાઈ આવું અભિમાન કમાયેલું છે!! સમ્માન કમાવા માટે ક્યાય કોઈની સામે માંગવા જવું નથી પડતું बन्दे की मेहनत को किस्मत का सादर परणाम है!! ગેરંટી સાથે છાતી ઠોકીને કહું કે આ જ બધું ૨૦ વર્ષ પહેલા બતાવ્યું હોત તો આજે WWE પાછળ કોઈ ન ભાગતું હોત!! નવી પેઢીને ખોટી ગાળ ન આપવાની હોય!! સાથે જ બોલીવુડ જેટલી મેહનત બીજી કોઈ ભારતીય ફિલ્મ ઈન્ડસ્ટરીમાં જોવા મળતી નથી. એનું બીજું ઉદાહરણ. હરયાણવી એક્સેન્ટ, વેશભૂષા, પાત્રાલેખન, પરફેક્ટ! અને સાથે જ, કુશ્તીની ડીટેલિંગ! બધા જ નિયમ, દાવપેચ, બોડી લેન્ગવેજ અને મહત્વની બાબત, મેટ પરની ટ્રેનીંગ! બધાને લાગશે અને ફિલ્મની જેમ જવાબ પણ આવશે “ગાદલા તો ગાદલા હોય, હવે મેટ-બેટ વળી શું લાવવાનું?” આ જ ગંદી માનસિકતાને લીધે એક જમાનામાં હિટલરની સામે પણ જર્મનીને એના જ ઘરમાં ધોબીપછાડ આપનારી ભારતીય હોકી ક્યાં થી ક્યાં પહોંચી ગઈ એ ઈતિહાસ પણ યાદ નહિ હોય કોઈને!! આ બાબતો સામાન્ય ન હોય!